জ্ঞান হওয়ার পর চোখ মেলে তাকাতেই তিনি দেখতে পেলেন এক মোহিনী মুখশ্রী। শুনতে পেলেন এক মায়াময় কণ্ঠস্বর 'কেমন বোধ করছেন? কেমন বোধ করছেন কুমার?' তিনি মোহিত হলেন এই কমনীয় সান্নিধ্যে। সামান্য সময়ের ব্যবধানেই তাঁদের স্বাভাবিক দূরত্ব ঘুচে গেল। তাঁরা অধরোষ্ঠে মিলিত হলেন প্রত্যূষের কুসুমিত আলোয়। এইভাবেই এই আশ্চর্য সম্পর্কের সূচনা। তারপর থেকেই তিনি দ্রুত মগ্ন হলেন ওই কলাবতী নারীর গহনে।